OpenLLM-France/wikimedia huggingface dataset:
# The High Chaparral

The High Chaparral (euskaraz Txaparral Garaia) AEBetako western telesail bat da. David Dortort ekoizleak sortu zuen. 1967ko irailaren 10etik 1971ko martxoaren 12ra NBC katean aireratu zen. Leif Erickson, Cameron Mitchell, Linda Cristal, Henry Darrow eta Mark Slade aktoreek antzeztu zuten.
Aurrez, David Dortort berak Bonanza telesail ospetsua sortua zuen, aldi batez, bi telesailak kate berdinean elkarrekin lehiatu zirelarik. Telesail honek arrakasta izan arren, ez zen inoiz Bonanzak izan zuen ospe eta hedapen mailara iritsi, maila apalago batean geldituz.
Euskal Herrian 1990eko hamarkadaren lehen erdialdean ETB2 katean gaztelaniaz aireratu zen.

## Argumentua

Oharra: Atal honek istorio osoa edo amaiera argitzen du.
Arizona, Cannon eta Montoya familiak lurralde eremu handien jabeak diren bi familia dira. Cannondarren buru John Cannon AEBetako Batasunarehn Armadako ofizial ohi sendoa da, orain kolono abenturazale bilakatua eta bere "High Chaparral" arrantxoa zutik mantzentzeko natura eta apatxeen aurka borrokatzeko asmoz, Victoria (Linda Cristal) izeneko mexikar emaztea du, hain zuzen ere, Montoyatarren buru den eta "Sonorako Lehoia" ezizena duen On Sebastian Montoyaren (Henry Darrow) alaba da.

## Aktoreak
### Nagusiak

* John Cannon (Leif Erickson)
* Buck Cannon (Cameron Mitchell)
* Victoria Cannon. (Linda Cristal)
* Manolo Montoya (Henry Darrow)
* Billy Blue Cannon (Mark Slade)

### Bigarren mailakoak

* On Sebastián Montoya (Frank Silvera)
* Sam Butler (Don Collier)
* Joe Butler (Robert F. Hoy)
* Pedro (Roberto Contreras)
* Reno (Ted Markland)
* Cowboya (Rodolfo Acosta)
* Ira Bean (Jerry Summers)

## Kanpo estekak

* The High Chaparral telesailaren sarrera eta doinua ikusgai eta entzungai. youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q1617740
* Multimedia: The High Chaparral / Q1617740
# Herkuloideak

Herkuloideak (ingelesez The Herculoids) AEBtako marrazki bizidun batzuk dira. Alex Tothek sortu eta Hanna-Barbera animazio estudioak ekoiztu zituen. 1967ko irailaren 9tik 1969ko urtarrilaren 6ra CBS telebista katean larunbat goizero aireratu ohi zen, 1981ean NBC kateko Space Stars haur-saioan beste 11 atal berri aireratu zirelarik.
Bestalde, Euskal Herrian 1980ko hamarkadan ETB1an larunbat goizez euskaraz aireratu zituen.

## Argumentua

Marrazki bizidun honen sarrerako hitzaurreak honela zioen:
| « | Jatorrizko ingelesez: "Somewhere out in space live The Herculoids: Zok, the laser-ray dragon, Igoo the giant rock ape! Tundro the tremendous! Gloop and Gleep, the formless fearless wonders!. With Zandor, their leader, and his wife Tara, and son Dorno. They team up to protect their planet from sinister invaders!. All-strong! All-brave! All-heroes!! They are The Herculoids!!!" Euskaraz: "Hor nonbait espazioan Herkuloideak bizi dira: Zok, laserdun herensugea, Igoo harkaitzezko tximino erraldoia! Tundro izugarria! Gloop eta Gleep, beldur eta itxurarik gabeko harrigarriak!. Haien buru den Zandor, eta bere emazte Tara, eta Dorno semea. Talde honek heuren planeta erasotzaile zitalengandik babestuko du!. Denak talde-lanean! Kementsuki! Heroi gisa!! Herkuloideak dira!!!" | » |

## Pertsonaiak

* Zandor, Amzot/Quasar planetako gizaki indartsu itxurako zaindaria.
* Tara, Zandorren emaztea.
* Dorn, aurreko bien semea.
* Herkuloideak izenez ezagunak diren planeta honetako bost izakiak honako hauek ziren:
** Zok, herensuge hegalaria, bere begietatik laser izpiak jaurtikitzeko gai da. Zokek espazioan barna hegan egiteko gaitasuan ere bazuen.
** Igoo, harkaitzezko gorila erraldoia eta mota guztietako erasoeekiko erabat kaltegaitza.
** Tundre, errino-triceratops itxurako izakia, bere adarretik energia harriak jaurtitzeko gaitasuna du.
** Gloop eta Gleep, edozein itxura har dezaketen izaki bitxiak.

## Herculoideak beste hizkuntzetan

* Hungarieraz: A Herkuloidák
* Ingelesez: The Herculoids
* Portugeseraz: Os Herculóides
* Katalanez: Herculoides
* Gaztelaniaz: Los Herculoides edota Los Defensores Interplanetarios
* Italieraz: Gli Erculoidi

## Kanpo estekak

* Herkuloideak marrazki bizidun telesailaren euskarazko sarrerako doinua entzungai eta ikusgai. Youtube.com
* Herkuloideak telesaileko atal osoa ikusgai (Ingelesez)
* Datuak: Q2574359
# Citroën Xsara Picasso

Citroën Xsara Picasso, Citroën markaren C segmentuko modelo bat da. 1999-2011 artean ekoitzi zen.
# Payola (Berri Txarrak taldearen diskoa)

Payola Berri Txarrak rock talde nafarraren seigarren diskoa da. 2009ko irailaren 14an argitaratu zen.
Mikel Lopez "Rubio" baxujoleak, 2008ko maiatzaren 29an taldea utziko zuela adierazi zuen, "arrazoi pertsonalengatik". Bere ordez, David González bizkaitarra sartu zen taldean, PiL.T. talde entzutetsuaren azkenengo urteetan. Diskoa bera, Steve Albini ingeniari amerikarrarekin grabatu eta nahastu zuten, Chicagoko Electrical Audio estudioan. Beste behin ere, Rise Against taldeko Tim McIlrath abeslariak bere laguntzatxoa eskaini du disko honetan, nahiz eta ez izan Denak ez du balio abesti ezagunean bezain kolaborazio pisuzkoa.
Seigarren disko honen izena, "Payola", spanglishetik datorren hitzetik hartua da. Hitz honek, "Pay for a rolla" esan nahi du, hau da, talde batek eskupekoa ematea irratiko esatariei, bertan abesti hori beste batzuen gainetik jar dezaten.
Bestalde, Maravillas abestia, Maravillas Lamberto nafar neska gazteari eginiko abestia da. Maravillas Larraga herrian jaio eta bizi izan zen, harik eta Espainiako Gerra Zibilean aita atxilotu zuten arte; aita bakarrik utzi nahi ez zuela eta, Maravillas ere atxilotu zuten, bai eta bortxatu ondoren erail ere.

## Abestien zerrenda

| 1. | Folklore | 2:55 |
| 2. | Gure Dekadentziaren Onenean | 2:28 |
| 3. | Maravillas | 3:45 |
| 4. | Dortoken Mendean | 5:22 |
| 5. | Achtung!!! | 2:27 |
| 6. | Payola | 3:07 |
| 7. | Paperezkoa | 3:30 |
| 8. | Etorkizuneko Aurrekari Guztiak | 4:28 |
| 9. | Hasi Ta Bukatu | 3:15 |
| 10. | Arren, Darwish | 4:36 |
| 11. | Jainko Ateoa | 5:24 |

## Ikus, gainera

* Maravillas Lamberto
* Min hau
* Oreka (Berri Txarrak)
* Katedral bat

## Kanpo estekak

* «Payola» diskoa euskal musikako badok.eus atarian
# Zumalakar

Zumalakarra edo oilakarana (Frangula alnus) Rhamnaceae familiako espeziea da. Ingurune oso hezean hazten da, eta haren azala purgatzaile gisa erabiltzen da..

## Ezaugarriak

Erramnazeoen familiako zuhaixka edo zuhaitz txikia, adar mehe eta ia horizontalak, 7 cm-rainoko hosto minzkara obatuak edo eliptikoak eta lore pentamero hermafrodita berdexkak edo horixkak dituena. Fruitua hasieran gorria eta gero beltza den drupa da.

## Sinonimia

* Rhamnus frangula
* Frangula dodonei

## Kokapena

Zumalakarra lur heze eta azidoetan hazten da, edo lur lehor eta karetsuetan (ekotonoan, oihanpeko soilguneetan, baso-mugetan, balerdietan eta mendietan). Europa osoan hedatzen da, iparraldeko muturrean eta eskualde mediterraneoan izan ezik.

## Toxikotasuna

Fruituek eta azal freskoak konposatu antrazenikoak dituzte, eta horien forma murriztua emetikoa da; beraz, oso toxikoa da, baina lehortzean anrakinonetan oxidatzen dira.
Fruitua oso preziatua dute orkatzek bereziki, eta ondorio psikotropikoak eragiten dituzten alkaloide peptidoak (frangulanina, franganina) ditu, kantitate txikitan.

## Erreferentziak

* ↑ (Frantsesez) La bourdaine

## Kanpo estekak

* Datuak: Q146136
* Multimedia: Frangula alnus / Q146136
* Espezieak: Frangula alnus
# Payola

Payola ingelesezko pay (ordaindu) aditzaren eta Victrola marka komertzialaren eransketa da, azkena RCA Victor konpainiaren fonografo ospetsua aipatuz, XX. mende hasierakoa. Pay to play («zure musika igortzeko: ordaindu») izenez ere ezagutzen da. Terminoak adierazten du ordaintzea irrati-kontzesioen jabeei, irratiko edo telebistako musika-programen programatzaileei edo irratietako musika-ekoizleei musika entzunarazteko beren irrati-emisoretan edo telebista programetan. Ordaintzen dutenak disko-konpainiak, abeslariak edo musika-taldeak izaten dira. Payola hitzak eroskeria mota bat adierazten du, musika jakin bat ezagutarazteko ordaintzea, eta, horrela, ordaintzen dutenek nahi duten musika-ibilbidea bultzatzeko. Ordainketaren zenbatekoa edo estortsioa aldatu egiten da telebista programa edo irratiaren audientzia-mailaren arabera. Gaizki ikusitako aktibitatea izanik, leku askotan legez kanpokoa, praktikatzen denean ezkutuka ibiltzen dira ordaintzen dutenak eta dirua jasotzen dutenak.
Praktika horren oinarria izan daiteke artistek eta musika-taldeek irratian edo telebistan entzunarazi behar dituztela beren musika-gaiak, horrela, beren musika zabaldu, ezagutzera eman, eta kontratu garrantzitsuak lortzeko. Ezagutzen ez den musika nekez salduko da. Era berean, irratian abesti bat emititzeko denborak eragina izan dezake haren salmenta handitzean. Eliot Spitzer New Yorkeko estatuko fiskal nagusiaren hitzetan, 2005ean, munduko lau diskoetxe garrantzitsuenetako hiruri isuna jarri ondoren, «gertatutakoak erakusten du, entzuleen itxaropenen aurka, artisten emisio-denbora irrati-estazioei eta haien exekutiboei egindako ordainketek baldintzatzen dutela, eta ez meritu artistikoek».
# Harry Potter eta Suaren Kopa (filma)

Harry Potter eta Suaren Kopa (ingelesez Harry Potter and the Goblet of Fire) 2005eko Mike Newell britainiar zinema zuzendariak zuzendutako fantasiazko filma bat da. J. K. Rowling idazlearen Harry Potter eta Suaren Kopa eleberrian oinarritua dago. Daniel Radcliffe, Rupert Grint, Emma Watson, Michael Gambon, Ralph Fiennes, Brendan Gleeson, Gary Oldman, Miranda Richardson, Alan Rickman, Maggie Smith, Robert Pattinson, Clémence Poésy eta Stanislav Ianevski aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Udaldean, Munduko Quidditch Txapelketa ospatzen ari direla, Lord Voldemorten (Ralph Fiennes) antzinako jarraitzaileak ziren Heriojaleek txapelketaren egoitza erasotuko dute. Gertakari honek Voldemorten boterea oraindik guztiz desagertu ez dela adierazten du, honi Harryren (Daniel Radcliffe) amesgaiztoak gehitu ezkero, Lord Voldermortenen itzulera berehalakoa izango dela aurreiragartzen da.
Hogwarts ikastetxea Hiru Aztin Txapelketaren egoitza bilakatuko da, Europako hiru magia eskolak elkar lehiatzen diren norgehiagoka, honetan eskola bakoitzeko ordezkari banak urte osoan zehar hiru proba gainditu beharko ditu. Halere, Barty Crouch Jr.-ek (Roger Lloyd-Pack) lehiaketan azpijokoa egin eta azkenean Harry berak ere parte har dezan derrigortuko du, araudiaren arabera adingabea izan eta hiru lehiakidek parte har dezaketen arren. Azken proba Lord Voldemort berpizteko azpijokoa besterik ez da, honela Harry harekin borrokatu eta bietako bat hil dadin.

## Aktoreak

| Pertsonaia | Aktorea | Euskarazko bikoiztailea |
| Harry Potter | Daniel Radcliffe | Alex Merino |
| Ron Weasley | Rupert Grint | Iosu Diaz |
| Hermione Granger | Emma Watson | Itziar Urretabizkaia |
| Rubeus Hagrid | Robbie Coltrane | Eduardo Gorriño |
| Lord Voldemort | Ralph Fiennes | Josu Mitxelena |
| Albus Dumbledore | Michael Gambon | Jose Manuel Goikoetxea |
| Alastor Moody | Brendan Gleeson | Iñaki Beraetxe |
| Lucius Malfoy | Jason Isaacs | Kiko Jauregi |
| Sirius Black | Gary Oldman | Pello Artetxe |
| Rita Skeeter | Miranda Richardson | |
| Severus Snape | Alan Rickman | Iñigo Elosegi |
| Minerva McGonagall | Maggie Smith | Alazne Erdozia |
| Barty Crouch Semea | Roger Lloyd-Pack | Iñigo Puignau |
| Peter Pettigrew | Timothy Spall | Jexux Izeta |
| Olympe Maxime | Frances de la Tour | Dolores Días de Mendíbil |
| Cedric Diggory (Hogwartseko txapelduna) | Robert Pattinson | Jose Kruz Gurrutxaga |
| Victor Krum (Durmstrangeko txapelduna) | Stanislav Ianevski | Julen Agirrezabala |
| Fleur Delacour (Beauxbatonseko txapelduna) | Clémence Poésy | Aintzane Gamiz |

## Ikus gainera

* Harry Potter eta Suaren Kopa

## Kanpo estekak

* Harry Potter eta Suaren Kopa filmaren trailer edo iragarkia ikusgai. Youtube.com (Ingelesez)
* Harry Potter eta Suaren Kopa filmaren IMDBko fitxa irakurgai (Ingelesez)
* Filmaren webgunea (Ingelesez)
* Datuak: Q102225
* Multimedia: Harry Potter and the Goblet of Fire (film) / Q102225
* ↑ (Ingelesez) «Harry Potter eta Suaren kopa» The Dubbing Database (Noiz kontsultatua: 2024-11-01).
# John O'Donovan

John O'Donovan, irlanderaz: Seán Ó Donnabháin (1806ko uztailaren 25a, Kilkenny konderria - 1861eko abenduaren 10a, Dublin), irlandar hizkuntzalari eta historialari bat izan zen.
Irlanderaren zalea eta bultzatzailea izan zen, hizkuntza horren aldeko lan handia egin zuen, bereziki Irlandako irlanderazko toponimia eta toki-izenei dagokionez.
# Eugene O'Curry

Eugene O'Curry, irlanderaz: Eoghan Ó Comhra (1794ko azaroaren 20a, Carrigaholt, Clare konderria - 1862ko uztailaren 30a, Dublin), irlandar hizkuntzalari eta antikuari bat izan zen.
Irlanderaren aldeko lan handia egiteaz gain Irlandako folklorea eta usadiozko musikan jakinmina izan zuen.
# Marruma

Marruma Tolosaldeko (Gipuzkoa) musika talde bat izan zen, 1990an sortua.
1994an finkatu zen taldearen garai aktibo eta emankorrena garatu zuen laukotea: Mikel Larrarte tolosarrak (bateria), Mikel Atxega anoetarrak (baxua), Iban Gurrutxaga amezketarrak (gitarra), eta Xabier Mitxelena “Mitxel” hernaniarrak (ahotsa) osaturikoa, hain zuzen.

## Ibilbidea

16-18 urteren bueltan zebiltzan Marrumako hasierako partaideak, taldea sortzeko ideiarekin elkartu zirenean. Batez ere bertsioak joz igo ziren oholtzetara hasiera batean, garai berean pixkanaka lehen sormen lanei ekinez. 1992an, Tolosako Galtzaundi euskara elkarteak bultzaturiko Martxaundi I izeneko lehenego bilduman parte hartu zuten taldearen sortzaile izandako Mikel Larrate, Mikel Atxega, Xabi Zubeldia eta Koldo Sainzek. Horren ondoren, Iban Gurrutxaga iritsiko zen taldera, Koldoren ordez.
1994an Xabier Mitxelena "Mitxel" batu zitzaion laukoteari, garai hartan boskote bezala grabatu zutelarik taldearen maketa ofizial bakarra, Jon Ander Larrañagaren eskutik. Handik aurrera ekingo zioten lokalean esperimentatuz eta zuzeneko ugarirekin taldearen garapenari, euren estilo eta nortasunaren bila. 1995an Martxaundi IIan parte hartu zuten oraindik boskote bezala. Handik gutxira Xabik taldea utziko zuen.
Ondorengo urteetan taldeak bere bilakaerarekin jarraitu zuen, Euskal Herriko hainbat Gaztetxe eta tamaina ertain edota txikiko aretoetan euren jardunaren arrastoa utziz. Urte horietan zehar bidaide izan zuten Alberto Irurzun soinu teknikaria emanaldi gehientsuenetan. Leihaketen garaia ere izan zen tarte hori taldearentzat; Donostia Hiria Leihaketa, Cadena 100 irrati katearena ere fase desberdinetan, eta azkenik Bilborock leihaketaren aitzakiarekin areto eta erakusleiho ezagunagoetara iritsi ahal izan ziren.
Ikastola berria eraiki dezagun Zuberoan (Esan Ozenki, 1997) diskan parte hartu zuten, Urruñako Koralys estudioan grabatutako Paristik Datorren abestiarekin.
1998aren hasieran, Gogoetak (Oihuka, 1998) bere iraupen luzeko diska bakarra argitaratu zuten, urtean zehar hainbat zuzeneko eskainiz. Urte bereko abenduan Bilboko Kafe Antzokian eskainitako kontzertua taldearen azken emanaldia izango zen, eurek horren jakitun izan gabe. 1999an taldea desegin zuten.

## Diskografia

* Gogoetak (Oihuka, 1998).

## Kolaborazioak

* Ikastola berria eraiki dezagun Zuberoan (Esan Ozenki, 1997)
* OIHUKATU 1 (Oihuka, 1998)

## Kanpo estekak

* Andoaingo jubilatuak blogean Marrumari buruzko informazioa.
* Euskal musika katean taldeari buruzko informazio gehiago
* Datuak: Q31187964
# Red Lights (2012ko filma)

Red Lights (euskaraz Argi Gorriak), 2012ko Rodrigo Cortés espainiarrak zuzendutako thriller film bat da. Cillian Murphy, Sigourney Weaver, Elizabeth Olsen, Toby Jones, Leonardo Sbaraglia eta Robert De Niro aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Margaret Matheson psikologoak eta Tom Buckley (Cillian Murphy) laguntzaile eta fisikariak hogeitamar urtez ahaztua egon eta prestigioa berreskuratu berri duen Simon Silver (Robert De Niro) igarleari ospea eta izen ona kendu nahi diote, gezurtitzat baidute. Arazoa garunak ia beti errealitatearen irudi distortsionatua erakusten digula da.

## Aktoreak

* Cillian Murphy: Thomas "Tom" Buckley
* Sigourney Weaver: Margaret Matheson
* Robert De Niro: Simon Silver
* Joely Richardson: Monica Handsen
* Elizabeth Olsen: Sally Owen
* Craig Roberts: Ben
* Toby Jones: Paul Shackleton doktorea
* Burn Gorman: Benedict Cosell
* Leonardo Sbaraglia: Leonardo "Leo" Palladino
* Lynn Blades: Dana
* Jeany Spark: Traci Northrop

## Kanpo loturak

* IMDBko fitxa irakurgai (Ingelesez)
# Derung etnia

Derung etnia (txinera sinplifikatuz: 独龙族; txinera tradizionalez: 獨龍族; pinyineraz: Dúlóngzú), Txinako Herri Errepublikan bizi diren 56 talde etnikoetako bat da.
Azken erroldaren arabera, Derung etniako 7.426 pertsona bizi ziren Txinan, batez ere, Txina hegoaldeko Yunnan probintzian.
Nu etniako kideekin erlazionaturik daude.

## Erlijioa

Derung etniako kideek budismoa eta animismoa praktikatzen dute.

## Ikus, gainera

* Txinako etniak

## Kanpo estekak

* (Ingelesez) Derung etniari buruzko informazioa Txinako Herri Errepublikako gobernuaren webgunean.
* Datuak: Q617614
* Multimedia: Derung people / Q617614
# Euskal herri plazako arte abstarktua

Euskal Herri plazan, Tolosan, 4 artistak parte hartu zuten proiektu honetan. Artea bultzatzeko eta mundura ekartzeko helburuarekin. Artistak hauek José María Hernadez, Koldobika Jauregui, Iñaki Epeldez eta Jose Luis Longaron izan ziren. Proiektu hau 1988an burutu zen.
Proiektu hau zerbait sakratua den eta kontserbatzeko eta kontenplatzeko gune seguruetan babestu eta itxi behar den objektu artistiko baten topikoarekin hausteko jaio zen, horrela arte publikora sarrera heman zitzaion.
# Obekuri

Obekuri (ofizialki Obécuri) Arabako Trebiñu udalerria osatzen duten herrietako bat da. Izaera administratiboari dagokionez, kontzejua da eta beronen auzoburua. 2007ko urtarrilaren 1eko erroldaren arabera, auzoak 18 biztanle ditu.

## Demografia eta biztanleria

Obekuriko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 17 | 18 | 18 | 18 | 19 | 20 | 20 | 18 |

## Ondarea

* San Juan Bautistaren eliza. Atari erromanikoak ditu.

## Garraioa

Araba Bus sareko eta lineek zerbitzua ematen diote herri honi:
* Araba Bus
| Zerbitzua | Hasiera | Ibilbidea | Amaiera ⁠ |
| 7 | Gasteiz (geltokia) | Gasteiz (Bastiturri) • Gasteiz (epaitegiak) • Gasteiz (unibertsitatea) • Armentia Trebiñu • Argote • Albaita • Baxauri • Obekuri • Navarrete • Bernedo • Villafria • Villaverde | Lagran⁠ |
| 9 | Gasteiz (geltokia) | Gasteiz (Bastiturri) • Gasteiz (epaitegiak) • Gasteiz (unibertsitatea) • Armentia Trebiñu • Argote • Albaita • Baxauri • Obekuri • Navarrete • Bernedo • Meanuri • Meano • Ekora • Oion • Logroño (Portales)Gasteiz (Bastiturri) • Gasteiz (epaitegiak) • Gasteiz (unibertsitatea) • Armentia Trebiñu • Urizaharra • Leza (ospitalea) • Guardia • Guardia (hotel-gasolindegia) • Logroño (Portales) | Logroño (geltokia) |
Gainera, Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 21 | Bernedo Armentia T. Trebiñu | Pipaon • Lagran • Villaverde • Villafria • Durruma Kanpezu • Kinta • Urturi • Angostina • Navarrete • Obekuri • Baxauri • Albaita | Bernedo Armentia T. Trebiñu |

## Kanpo estekak

* Datuak: Q12264979
* Multimedia: Obecuri / Q12264979
# Altzibar

Altzibar Oiartzungo (Gipuzkoa) auzoa da.

## Demografia

* Altzibarko biztanleria

## Kanpo estekak

* Datuak: Q12253261
# Karrika (Oiartzun)

    Beste esanahi batzuen berri izateko, ikus: «Karrika (argipena)»
Karrika Oiartzungo (Gipuzkoa) auzo bat da.

## Geografia

Auzotik GI-3631 errepidea igarotzen da, eta Karrikara ailegatzeko Artikutzara bideratzen duen seinalea jarraitu behar da. Errepide hori hartuta Sorondora eta Bianditzera iristen da.

## Historia

Karrikan Oroimenaren Basoa dago, bertan aurkitu baitzituzten 1936ko Gerra Zibilean fusilatutako hamabi lagunen gorpuak.

## Demografia

* Karrikako biztanleria

## Kanpo estekak

* Karrikari buruzko erreportaia Boga aldizkarian
* Datuak: Q12261343
# Gurutze (Oiartzun)

Gurutze Oiartzungo (Gipuzkoa) auzoa da, batez ere baserriz osatutakoa. Oiartzungo herrigune nagusi den Elizaldetik Irunera doan bidean kokatua dago.

## Geografia

Auzo honetan, ikuspegi historikotik, bi gune garrantzitsu daude kokaturik: batetik, Pikoketa, Espainiako gerra zibilean gertatutako pasadizo baten lekuko izandako baserria (gaur egun izen bera duen jatetxetik hurbil zegoena); bestetik, Arkaleko arkaitzak, Erdi Aroan altxatutako Beloaga gazteluaren kokalekua, zeinetik hormen aztarna batzuk baino gelditzen ez diren.

## Demografia

* Gurutzeko biztanleria

## Kanpo estekak

Arantzadi Zientzia Elkartearen Pikoketako gertakizunen (1936) inguruko txostenaren laburpena
* Datuak: Q12258803
# Barbara Steele

Barbara Steele (Birkenhead, Cheshire, Ingalaterra, Erresuma Batua, 1937ko abenduaren 29a) ingeles zinemako aktorea eta ekoizlea da. Ezaguna egin zen La máscara del demonio (1960), 8½ (1963) eta Los parásitos asesinos: escalofrío mortal (1975) lanekin.

## Bizitza

Barbara Steele 1937ko abenduaren 29an jaio zen Ingalaterrako Cheshire herrian. James Poerekin ezkonduta egon da.

### Aktore ibilbidea

Batez ere, 1960ko hamarkadako Italiako beldur gotikoko filmetan egindako paper protagonistengatik da ezaguna. Mario Bava zuzendari italiarraren La máscara del demonio (1960) beldurrezko filman nabarmendu zen. Steelek pertsonaia nagusiak antzeztu zituen beldurrezko filmetan, hala nola Pit and the Pendulum (1961), El horrible secreto del doctor Hichcock (1962) eta Lo spettro (1963).

## Filmografia

Besteka beste, lan hauexetan hartu du parte:
* La máscara del demonio (1960)
* The Pit and the Pendulum (1961)
* El horrible secreto del doctor Hichcock (1962)
* 8½ (1963)
* Lo spettro (1963)
* White Voices (1964)
* La danza macabra (aka Castle of Blood) (1964)
* I lunghi capelli della morte (aka The Long Hair of Death) (1964)
* Terror-Creatures from the Grave (1965)
* Nightmare Castle (1965)
* The She Beast (1966)
* Young Törless (1966)
* Curse of the Crimson Altar (1968)
* Caged Heat (1974)
* Shivers (1975)
* Piraña (1978)
* Silent Scream (1980)
* Dark Shadows (Telebistako telesailak sustatzea) (1991)
* Fellini Ungrateful Celebration (2005)
* The Butterfly Room (2012)
* Lost River (2014)
* Castlevania (2020)

## Herri-kulturan

R. H. W. Dillardrek The Day I Stopped Dreaming About Barbara Steele izenburua jarri zion bere lehen poema bildumari (1966).
1982an, Boom Boom Chuck and The Psychedelic Berry's punk-rock taldea sortu zen Munichen, eta The eyes of Barbara Steele (Barbara Steeleren begiak) arrakastatsua grabatu zuten.

## Erreferentziak

* 1 2 3 4 (Ingelesez) «Barbara Steele | Actress, Producer» IMDb (Noiz kontsultatua: 2024-11-02).
* ↑ (Frantsesez) «La Reine de la Nuit : entretien avec Barbara Steele - Fin du monde, le retour : Gance, Tarkovski, Lars vonTrier.» France Culture 2012-01-07 (Noiz kontsultatua: 2024-11-02).
* ↑ ISSN https://www.themoviedb.org/person/5685-barbara-steele..
* ↑ (Ingelesez) «Barbara Steele | Biography, Movie Highlights and Photos» AllMovie (Noiz kontsultatua: 2024-11-02).
* ↑ (Gaztelaniaz) Memba, Javier. (2021-10-10). «Barbara Steele, una antigua mirada de la muerte» Zenda (Noiz kontsultatua: 2024-11-02).
* ↑ «Barbara Steele - Bilatu Bideoak» www.bing.com (Noiz kontsultatua: 2024-11-02).
* ↑ (Ingelesez) «Barbara Steele is an angel for Satan» BFI 2020-10-25 (Noiz kontsultatua: 2024-11-02).
* ↑ (Gaztelaniaz) «Barbara Steele» FilmAffinity (Noiz kontsultatua: 2024-11-02).

## Kanpo estekak

* Barbara Steele Internet Movie Databaseren webgunean (Ingelesez)
* Reseña biográfica, Search my Trash gunean; ingelesez.
* Aktoreari buruz, Nightmare Castlen; ingelesez.
* Fellini Ungrateful Celebration filmaren webgunea.
* Datuak: Q266240
* Multimedia: Barbara Steele / Q266240